Suchinthana/ta-wikipedia huggingface dataset:
கேரளா மக்கள் கலை மன்றம்

கேரள மக்கள் கலை மன்றம் ( Kerala People's Arts Club ) ( கே. பி. ஏ. சி. எனவும் அறியப்படுகிறது ) என்பது இந்தியாவின் கேரளாவின் காயம்குளத்திலுள்ள ஒரு நாடக இயக்கமாகும். இது 1950களில் கேரளாவில் உள்ள இந்தியப் பொதுவுடைமைக் கட்சி நெருங்கிய உறவுகளைக் கொண்ட ஒரு குழுவினரால் உருவாக்கப்பட்டது. கேரளாவில் பொதுவுடைமை இயக்கத்தை பிரபலப்படுத்துவதில் கேரள மக்கள் கலை மன்றம் மிகவும் செல்வாக்கு செலுத்தியது.

1951 ஆம் ஆண்டில், கேரள மக்கள் கலை மன்றம்   என்டே மகனானு ஷெரி (என் மகன் சரியானவன்) என்றா தனது முதல் நாடகத்தை அரங்கேற்றியது. இந்த நாடகத்தின் பாடல்களை புனலூர் பாலன் என்பவர் எழுதியுள்ளார். அதன் இரண்டாவது நாடகமான நிங்கலென் கம்யூனிஸ்டக்கி  1952 ஆம் ஆண்டில் முதன்முதலில் நிகழ்த்தப்பட்டது. இது மலையாள நாடக வரலாற்றில் பழைய  பாதையை உடைக்கும் நாடகமாக மாறியது. இந்த நாடகத்தை புகழ்பெற்ற நாடக ஆசிரியர் தோப்பில் பாசி சோமன் என்ற புனைப்பெயரில் எழுதினார். பாசி இந்த நாடகத்தை எழுதும்போது தலைமறைவாக இருந்து எழுதினார்.  நாடகத்தின் வெற்றி மூலம் கேரளாவில் ஒரு சக்திவாய்ந்த மக்கள் நாடக இயக்கத்தில் கேரள மக்கள் கலை மன்றம் முன்னணியில் இருந்தது.

இந்தியப் பொதுவுடைமைக் கட்சி அதன் நாடகங்கள், சாலை நிகழ்ச்சிகள் மற்றும் கதைப்பிரசங்கங்கள் மூலம் பிரபலப்படுத்துவதில் கேரள மக்கள் கலை மன்றம்  குறிப்பிடத்தக்க பங்கைக் கொண்டிருந்தது.

மேற்கோள்கள்

வெளி இணைப்புகள் 

Youtube Channel
The Hindu article
Thyagaraja School of Music
பாரில் வனேய்சாங்கி

பாரில் வனேய்சாங்கி (Baryl Vanneihsangi) என்பவர் ஒரு இந்திய தொலைக்காட்சி தொகுப்பாளர், வானொலி நிகழ்ச்சி தொகுப்பாளர் மற்றும் அரசியல்வாதி ஆவார். இவர் இந்தியாவின் 9வது மிசோராம் சட்டமன்ற உறுப்பினராக உள்ளார். இவர் ஐஸ்வால் மாவட்டத்தின் ஐஸ்வால் தெற்கு 3 தொகுதியின் சட்டமன்ற உறுப்பினராக உள்ளார். சோரம் மக்கள் இயக்கத்தில் உறுப்பினராக உள்ள இவர் ஐஸ்வால் மாநகராட்சியில் பகுதி உறுப்பினராகவும் பணியாற்றியுள்ளார்.

இளமை 
பாரில் 28 பிப்ரவரி 1991 அன்று ஐஸ்வாலில் உள்ள வான்ரோச்சுவாங்காவில் பிறந்தார். 2014ஆம் ஆண்டில், சில்லாங்கில் உள்ள வடகிழக்கு மலைப் பல்கலைக்கழகத்தில் வரலாற்றில் முதுகலைப் பட்டம் பெற்றார். அரசியல் வாழ்க்கையைத் தொடங்குவதற்கு முன்பு, இவர் ஒரு தொலைக்காட்சி தொகுப்பாளராகவும், வானொலி தொகுப்பாளராகவும் இருந்தார்.

அரசியல் வாழ்க்கை 
 2021ஆம் ஆண்டு நடைபெற்ற அய்சால் மாநகராட்சி தேர்தலில், சோரம் மக்கள் இயக்கத்தை பிரதிநிதித்துவப்படுத்தும் பகுதி எண் XIX-இலிருந்து உறுப்பினராகத் கவுன்சிலராக தேர்ந்தெடுக்கப்பட்டார்.

2023ஆம் ஆண்டு நடைபெற்ற சட்டப்பேரவைத் தேர்தலில், அய்சால் தெற்கு 3 சட்டப்பேரவைத் தொகுதியில் ஜோரம் மக்கள் கட்சியின் வேட்பாளராக போட்டியிட்டு வெற்றி பெற்று மிசோரம் சட்டப்பேரவை உறுப்பினராக தேர்ந்தெடுக்கப்பட்டார்.  2023ஆம் ஆண்டில் தேர்ந்தெடுக்கப்பட்ட மிசோரம் சட்டமன்றத்தின் இளைய உறுப்பினராக இவர் அறியப்பட்டு அங்கீகரிக்கப்பட்டுள்ளார்.

மார்ச்சு 7, 2024 அன்று 40 உறுப்பினர்களைக் கொண்ட மிசோரம் சட்டமன்றத்தின் சபாநாயகராக நியமிக்கப்பட்டார். மிசோரமின் முதல் பெண் சபாநாயகர் என்ற பெருமையை பாரில் வனேய்சாங்கி பெற்றார்.

மேற்கோள்கள் 

1991 பிறப்புகள்
வாழும் நபர்கள்
மிசோரம் சட்டமன்ற உறுப்பினர்கள்
மெகக் குல்

மெகக் குல்  (Mehak Gul) என்பவர் பாக்கித்தான் நாட்டைச் சேர்ந்த ஒரு சதுரங்க வீராங்கனையாவார்.  2000 ஆம் ஆண்டில் இவர் பிறந்தார்.  42 ஆவது சதுரங்க ஒலிம்பியாடு  போட்டியில் பெண் வேட்பாளர்  மாசுட்டர்  (டபிள்யூ. சி. எம்.) என்ற பிடே பட்டத்தை இவர் பெற்றார்.  இந்த பட்டத்தை வென்ற இளைய பாக்கித்தானியர் மெகக் குல் ஆவார்  நாற்பத்தைந்து வினாடிகளில் சதுரங்கப் பலகையில் சதுரங்க காய்களை அடுக்கிய  உலக சாதனையையும்  இவர் வைத்திருக்கிறார்.

தொழில்முறை சதுரங்கம் 
ஆறு வயதில் மெகக் குல் சதுரங்கம் விளையாடக் கற்றுக்கொண்டார்.  2012 ஆம் ஆண்டில் பஞ்சாப் சதுரங்க வெற்றியாளர்  மற்றும் தேசிய சதுரங்க வெற்றியாளர் போட்டிகளில் முறையே மூன்றாவது மற்றும் ஐந்தாவது இடத்தைப் பிடித்தார்.  தந்தையால்  சதுரங்கம் பயிற்றுவிக்கப்பட்ட இவர் தனது பன்னிரண்டாவது வயதில் பன்னாட்டு அளவிலான சதுரங்க போட்டியில் பங்கேற்றார்.  இசுத்தான்புல்  நகரில் நடைபெற்ற 40 ஆவது சதுரங்க ஒலிம்பியாடு போட்டியில்  இவர் பாக்கித்தானை பிரதிநிதித்துவப்படுத்தினார். அசர்பைசானின் பாகு நகரத்தில் நடைபெற்ற 42 ஆவது சதுரங்க ஒலிம்பியாடு  போட்டியில் பங்கேற்றார்.  தான் விளையாடிய பதினொரு போட்டிகளில் ஆறில் வெற்றி பெற்றார், மேலும்  இவருக்கு பெண் வேட்பாளர் மாசுட்டர் என்று  பட்டம் வழங்கி பெயரிடப்பட்டது.  2016  ஆம் ஆண்டு நவம்பர் மாதத்தில் நடைபெற்ற  லிட்டில் மாசுட்டர் சதுரங்கப் போட்டியில்  தனது பள்ளியைப் பிரதிநிதித்துவப்படுத்தி இவர் மூன்றாவது இடத்தைப் பெற்றார்.

மேற்கோள்கள்

புற இணைப்புகள் 
 மெகக் குல் மதிப்பீட்டு அட்டைஃபிடே
 மெகக் குல் விளையாட்டு வீரர்களின் சுயவிவரம் மற்றும் விளையாட்டுகள் Chessgames.com
 

வாழும் நபர்கள்
2000 பிறப்புகள்
பாக்கித்தானியப் பெண்கள்
சதுரங்க வீரர்கள்
ஆத்திரேலிய மகளிர் அருங்காட்சியகம்

ஆத்திரேலியா மகளிர் அருங்காட்சியகம் (Women's Museum of Australia) முன்பு தேசிய முன்னோடி மகளிர் ஹால் ஆப் பேம் என் அழைக்கப்பட்டது ஆத்திரேலிய வரலாற்றில் பெண்களை மையமாகக் கொண்ட ஓர் அருங்காட்சியகமாகும். இது ஆத்திரேலியாவின் வடக்கு பிராந்தியத்தின் ஆலிசு இசுபிரிங்சில் உள்ள மறுசீரமைக்கப்பட்ட எச். எம். கோல் மற்றும் தொழிலாளர் சிறைச்சாலை கட்டிடத்தில் அமைந்துள்ளது.

வரலாறு 
ஆத்திரேலிய மகளிர் அருங்காட்சியகம் 1993ஆம் ஆண்டில் ஓல்ட் ஆண்டடோ நிலையத்தின் மோலி கிளார்க்கால் நிறுவப்பட்டது. செப்டம்பர் 1994இல் நகரத்தின் பழைய நீதிமன்ற கட்டிடத்தில் திறக்கப்பட்டது, இது ஐந்து ஆண்டுகளுக்குக் குத்தகைக்கு விடப்பட்டது.

2001வாக்கில், வளாகம் மிகவும் சிறியதாக இருந்ததாலும் என். டி-பாரம்பரிய-பட்டியலிடப்பட்ட பழைய ஆலிசி இசுபிரிங்சு காவோல் ஒரு புதிய இடம் வழங்கப்பட்டது. 2007ஆம் ஆண்டில் அருங்காட்சியகம் இதன் புதிய இடத்தில் பெண்கள் கொள்கை அமைச்சரும், வடக்கு பிராந்தியத்தின் நாடாளுமன்றத்திற்குத்  தேர்ந்தெடுக்கப்பட்ட முதல் பழங்குடி ஆத்திரேலிய பெண்ணும் மரியன் ஸ்கிரிம்கோர் அவர்களால் அதிகாரப்பூர்வமாகத் திறக்கப்பட்டது.

விளக்கம் 
அருங்காட்சியகம் ஆலிசு இசுபிரிங்சில் உள்ள எச். எம். கோல் மற்றும் தொழிலாளர் சிறை ஆலிசி இசுபிரிங்கசு கட்டிடத்தில் அமைந்துள்ளது. 

அருங்காட்சியகம் வரலாற்றில் பெண்களின் இடத்தை அங்கீகரிப்பதை நோக்கமாகக் கொண்டுள்ளது. குறிப்பாக ஆத்திரேலியாவின் வளர்ச்சியில் பெண்களின் பங்கை அங்கீகரிப்பதை இது நோக்கமாகக் கொண்டுள்ளது.  "குடியேற்றத்திலிருந்து இன்றைய நாள் வரை தனது தேர்ந்தெடுக்கப்பட்ட துறையில் முன்னோடியாக இருக்கும் எந்தவொரு பெண்ணையும்"  இந்த அருங்காட்சியகம் அங்கீகரிக்கிறது.

நிரந்தர கண்காட்சிகளில் சாதாரண பெண்கள்/அசாதாரண வாழ்க்கை-பெண்கள் தங்கள் துறையில் முதல் பெண்கள், கையொப்ப மெத்தை, இதயத்தில் பெண்கள் (மத்திய ஆத்திரேலியா) வேலை மதிப்பு என்ன மற்றும் ஏவியாட்ரிக்சு நாடா ஆகியவை அடங்கும்.

புரவலர்கள் 
அருங்காட்சியகத்தில் இரண்டு புரவலர்கள் உள்ளனர். ஆத்திரேலியாவின் முன்னாள் ஆளுநர் டேம் குவென்டின் பிரைசு மற்றும் 1989ஆம் ஆண்டில் உலகைத் தனியாகப் பறந்த முதல் ஆத்திரேலிய பெண் கேபி கென்னார்ட் ஆகியோர்.

மேற்கோள்கள்

வெளி இணைப்புகள் 

 ஆத்திரேலிய மகளிர் அருங்காட்சியகம்

மகளிர் அருங்காட்சியகங்கள்
பாலின அருங்காட்சியகம், டென்மார்க்

பாலின அருங்காட்சியகம், டென்மார்க் (KØN-Gender Museum Denmark) என்பது டென்மார்க்கில் உள்ள மகளிர் அருங்காட்சியகம் ஆகும். இது முன்னர் மகளிர் அருங்காட்சியகம் என அழைக்கப்பட்டது. இது டென்மார்க்கின் ஆர்ஹசில் உள்ள ஒரு வரலாற்று அருங்காட்சியகமாகும். இது டென்மார்க்கில் பாலினம் மற்றும் பாலியல் கலாச்சார வரலாற்றை மையமாகக் கொண்டுள்ளது. 1982ஆம் ஆண்டில் பெண்கள் வரலாற்று அருங்காட்சியகமாக நிறுவப்பட்டது. மேலும் இது 1857-இல் கட்டப்பட்ட முன்னாள் ஆர்ஹஸ் சிட்டி அரங்கத்தில் செயல்பட்டது. 2016ஆம் ஆண்டில், அருங்காட்சியகத்தின் கருப்பொருள் கவனம் பாலினம் மற்றும் பாலியல் பிரச்சினைகளைப் பரந்த அர்த்தத்தில் உள்ளடக்கியது. இதன் விளைவாக, அருங்காட்சிசாலையின் பெயர் KØN (ஆங்கிலத்தில் பாலினம்) என 2021-இல் மாற்றப்பட்டது. 

2012ஆம் ஆண்டு நிலவரப்படி, இந்த அருங்காட்சியகம் மாநில, நகராட்சி மற்றும் தனியார் நிதியிலிருந்து DKK 10 மில்லியன் நிதி ஒதுக்கீட்டில் இயக்கப்பட்டது. கே. ஓ. என். இல் ஒரு காபி நிலையமும் அடுமனையும் உள்ளது.

செயல்பாடுகள் 
நிரந்தர மற்றும் தற்காலிக கண்காட்சிகளுக்கு மேலதிகமாக, பாலின் கல்வி ரீதியான வெளிப்புறத் திட்டங்களை வழங்குகிறது. 2014ஆம் ஆண்டில், ஆர்ஹஸ் நகராட்சி பள்ளி மாணவர்களுக்கு பாலியல் கல்வி, பாலின சமத்துவம் மற்றும் ஜனநாயகம் ஆகியவற்றைக் கற்பிக்க ஆண்டிற்கு DKK 500,000 வருடாந்திர மானியமாக வழங்க ஒப்புதல் அளித்தது.

மேற்கோள்கள்

மேலும் வாசிக்க

வெளி இணைப்புகள் 

 அதிகாரப்பூர்வ இணையதளம் (ஆங்கில பதிப்பு)

மகளிர் அருங்காட்சியகங்கள்
பிருந்தா (நடன இயக்குநர்)

பிருந்தா என்பவர் ஒரு இந்திய நடன இயக்குநர் ஆவார். இவர் முதன்மையாக தென்னிந்திய திரைப்படங்களில் பணியாற்றினார். பல்வேறு இந்திய படங்களுக்கு நடனம் அமைத்துள்ளார். சிறந்த நடன இயக்குனருக்கான ஒரு தேசிய திரைப்பட விருதையும், சிறந்த நடன அமைப்பாளருக்கான தமிழ்நாடு மாநில திரைப்பட விருதையும், இரண்டு முறையும், சிறந்த நடன அமைப்பிற்கான கேரள மாநில திரைப்பட விருதையும், நான்கு முறையும் வென்றுள்ளார்.

தேர்ந்தெடுக்கப்பட்ட சில படங்கள்

மேலும் பார்க்கவும்

ஆதாரங்கள்

வெளி இணைப்புகள்
 

வாழும் நபர்கள்
இந்தியப் பெண் நடனக் கலைஞர்கள்
தமிழ்நாட்டு நடனக்கலைஞர்கள்
ஆர். சுந்தரமூர்த்தி

ஆர். சுந்தரமூர்த்தி என்பவர் சிறந்த இந்திய திரைப்பட ஒப்பனை கலைஞர் மற்றும் நடிகர் ஆவார். இவர் சிறந்த ஒப்பனை கலைஞருக்கான விருதினை பெற்றுள்ளார்.

தமிழ் மற்றும் இந்தித் திரைப்படங்களில் நடித்து நடிகராகவும் அறியப்படுகிறார். 1999 இல் வெளிவந்த படையப்பா திரைப்படம் இவருக்கு சிறந்த அறிமுகத்தை பெற்று தந்தது. சுந்தரமூர்த்தி இரசினிகாந்து அவர்களின் முதல் ஒப்பனைக் கலைஞராக அறியப்படுகிறார்.

இவருக்கு படையப்பா திரைப்படத்திற்காக மாநில விருது மற்றும் கலைமாமணி விருது ஆகியவை வழங்கப்பட்டன.

திரைப்படங்கள்

ஒப்பனைக் கலைஞர்

சாது மிரண்டால் (1966; உதவியாளர்)
மதராஸ் டு பாண்டிச்சேரி (1966; உதவியாளர்) 
தாமரை நெஞ்சம் (1968)
பூவா தலையா (1969)
சாந்தி நிலையம் (1969)
இரு கோடுகள் (1969)
வெள்ளிவிழா (1972)
அபூர்வ ராகங்கள் (1975)
மூன்று முடிச்சு (திரைப்படம்) (1976)
அவர்கள் (திரைப்படம்) (1977)
ஏக் தூஜே கே லியே (1981)
பாடகன் (1982)
சலங்கை ஒலி (1983)
பம்பாய் (1995)
தில் சே (1998)
படையப்பா (1999)
சந்திரமுகி (திரைப்படம்) (2005)

நடிகர்
திரைப்படங்கள்

 தொலைக்காட்சி

விருதுகள் மற்றும் பரிந்துரைகள்

ஆதாரங்கள்

வெளி இணைப்புகள் 
 

தமிழ்த் திரைப்பட நடிகர்கள்
தமிழ்த் திரைப்பட ஒப்பனைக் கலைஞர்கள்
தேசிய மகளிர் வரலாற்று கண்காட்சி மண்டபம்

தேசிய மகளிர் வரலாற்றுக் கண்காட்சி மண்டபம் (National Women 's History Exhibition Hall) என்பது தென் கொரியாவின் கோயாங்கில் உள்ள ஒரு மகளிர் வரலாற்று அருங்காட்சியகம் ஆகும். கோயாங் அரசாங்க வளாகத்தின் முதல் மற்றும் இரண்டாவது தளங்களில் இது அமைந்துள்ளது.

முதன்முதலில் தென்கொரியாவின் சியோலில் உள்ள டேபாங்-டாங் உள்ள மகளிர் திறவெளியில் திசம்பர் 9,2002 அன்று தென் கொரியாவின் முதல் பெண்கள் வரலாற்று அருங்காட்சியகமாகத் திறக்கப்பட்டது. இது 2012ஆம் ஆண்டில் தேசிய அருங்காட்சியகமாக மாறியது.

தேசிய மகளிர் வரலாற்று கண்காட்சி மண்டப அருங்காட்சியகம் செப்டம்பர் 1,2014 அன்று கோயாங்கிற்கு மாற்றப்பட்டது. ஏனெனில் இதன் முந்தைய இடம் பத்து ஆண்டுகளுக்கு இலவசமாகக் குத்தகைக்குப் பெறப்பட்டது.

மேற்கோள்கள் 

மகளிர் அருங்காட்சியகங்கள்
Coordinates on Wikidata
கரேன் பிளிக்சன் அருங்காட்சியகம்

கரேன் பிளிக்சன் அருங்காட்சியகம் (Karen Blixen Museum-Kenya) கென்யா நைரோபிக்கு வெளியே 10 கிலோ மீட்டர் தொலைவில் "நாங் மலைகளின் அடிவாரத்தில்" அமைந்துள்ள ஓர் அருங்காட்சியகம் ஆகும். இது இடச்சு எழுத்தாளர் கரேன் பிளிக்சனின் முன்னாள் ஆப்பிரிக்க இல்லமாகும். இது 1937ஆம் ஆண்டு ஆப்பிரிக்காவிற்கு வெளியே (அவுட் ஆப் ஆப்பிரிக்கா) எனும் புத்தகத்திற்காகப் பிரபலமானது. இது தோட்டத்தில் வாழ்க்கையை விவரிக்கிறது.

வரலாறு 
இது அப்போதைய பிரித்தானியக் கிழக்கு ஆப்பிரிக்காவில் அமைந்துள்ள ஆடம்பர மாளிகை வீடு ஆகும். கரேன் பிளிக்சன் அருங்காட்சியகம் 1912ஆம் ஆண்டில் சுவீடன் பொறியாளர் அகே சோர்ஜெர்னால் கட்டப்பட்டது. வீடு மற்றும் வீட்டுடன் இணைக்கப்பட்ட இதன் சொத்துக்கள் 1917ஆம் ஆண்டில் கரேன் பிளிக்சன் மற்றும் அவரது கணவர் பரோன் ப்ரோர் வான் பிளிக்ஸன்-பினெக் ஆகியோரால் ஒரு காபி தோட்டத்தைச் செயல்படுத்தும் நோக்கத்துடன் வாங்கப்பட்டன. 1921இல் பிளிக்சன்ஸ் பிரிந்த பிறகு, கரேன் பிளிக்சன் 1931ல் டென்மார்க்கிற்குத் திரும்பும் வரை இந்த வீட்டில் தொடர்ந்து வசித்து வந்தார். இவரது வாழ்க்கை மிகவும் பிரபலமான புத்தகமான அவுட் ஆப் ஆப்பிரிக்காவிலும், இவரது புத்தகமான சேடோசு ஆன் தி கிராஸிலும் விவரிக்கப்பட்டுள்ளது.

பிளிக்சன் இறந்த பிறகு, இந்த வீடு 1964இல் இடச்சு அரசாங்கத்தால் புதிய கென்ய அரசாங்கத்திற்குச் சுதந்திர பரிசாக நன்கொடையாக வழங்கப்பட்டது. மேலும் 1985ஆம் ஆண்டு வெளியான திரைப்படத்தின் பிரபலத்தைத் தொடர்ந்து, கென்யாவின் தேசிய அருங்காட்சியகங்களில் ஒன்றாக 1986இல் பொதுமக்களுக்குத் திறக்கப்பட்டது. இருப்பினும், இந்த தளம் அவுட் ஆப் ஆப்பிரிக்கா படமாக்கப்பட்ட இடம் அல்ல. ஏனெனில் இந்தப் படங்கள் 1914 மற்றும் 1917க்கு இடையில் இவர் வாழ்ந்த அருகிலுள்ள பிளிக்சனின் முதல் பண்ணை இல்லமான எபகதியில் எடுக்கப்பட்டன. இந்த அருங்காட்சியகம் நைரோபி புறநகர்ப் பகுதியான "கரேன்" என்ற பெயரில் அமைந்துள்ளது. இது பிளிக்சன் டென்மார்க்கிற்குத் திரும்பிய பிறகு காபி பண்ணையின் நிலத்தை மீண்டும் இணைப்பதன் மூலம் உருவாக்கப்பட்டது.

பிளிக்சன் அருங்காட்சியகம் வார இறுதி நாட்கள் மற்றும் பொது விடுமுறை நாட்கள் உட்பட ஒவ்வொரு நாளும் 09:30 மற்றும் 18:00 இடையே திறக்கப்படுகிறது. தொடர்ச்சியான வழிகாட்டப்பட்ட சுற்றுப்பயணங்களில் பங்கேற்பதற்கான வாய்ப்பு பார்வையாளர்களுக்கு உள்ளது. இதில் அசல் அலங்காரம் மற்றும் 1985 திரைப்படத்தின் முத்திரைகள் ஆகிய இரண்டிலும் வடிவமைக்கப்பட்ட அறைகள் உள்ளன. காபி பண்ணை உபகரணங்களைக் கொண்ட தளங்களைக் காணலாம்.இங்கு ஒரு பரிசுப் பொருட்கள் கடையும் உள்ளது. அருங்காட்சியகத்தின் மைதானங்கள் திருமணங்கள், பெருநிறுவன நிகழ்வுகள் மற்றும் பிற நிகழ்வுகளுக்கு வாடகைக்குக் கிடைக்கின்றன.

மேற்கோள்கள்

வெளி இணைப்புகள் 
 அருங்காட்சியகக் கடை 
 அருங்காட்சியக வலைத்தளம், கென்யா

மகளிர் அருங்காட்சியகங்கள்
பூண்டு தோலுரிப்பான்

பூண்டு தோலுரிப்பான் (garlic peeler) என்பது பூண்டுப் பல்லின் தோலினை உரிக்கப் பயன்படும் சமையலறைக் கருவியாகும். ஏறத்தாழ விரல் அளவு இருக்கும் இது சிலிக்கான் அல்லது இரப்பரால் செய்யப்பட்ட குழாய் ஆகும்.
அமெரிக்க வடிவமைப்பாளர் பென் ஒமிசை (Ben Omessi) இதனை கண்டு பிடித்தார். 1998 ஆம் ஆண்டு இதற்கு காப்புரிமையையும் பெற்றுள்ளார்.

பயனாகும் முறை 
இக்குழாயில், ஒரு பூண்டுப் பல்லினைச் செருகி, மெதுவாக அழுத்தி உருட்டினால், அக்குழாயில் பூண்டும், அதன் தோலும் தனித்தனியாகப் பிரிந்து விடும். பின்பு அவற்றை வெளியே எடுத்து விடலாம். இது மின்சாரம் இல்லாமல், மனித சக்தியாலே பயன்படுத்த முடியும் என்பது இதன் சிறப்புத் தன்மையாகக் கருதப்படுகிறது.

இதையும் காணவும் 
 பூண்டு அழுத்தி

மேற்கோள்கள் 

கையாற்றல் கருவிகள்
சமையல் கருவிகள்
வடகிழக்கு சீனா

வடகிழக்கு சீனா (Northeast China, ) என்பது சீனாவின் நிலப்பகுதிகளில் ஒன்றாகும். வரலாற்றில் இந்நிலப்பகுதியை மஞ்சூரியா என்பர். இந்நிலப்பகுதி மூன்று சீன மாகாணங்களை தன்னகத்தேக் கொண்டுள்ளது. லியாவோனிங், சிலின் மாகாணம்,  கெய்லோங்சியாங் ஆகியன ஆகும். உள் மங்கோலியா இதில் உள்ளடக்கப்படாத நிலமாகும். இந்நிலப்பகுதியில் வடகிழக்கு சீனச்சமவெளி உள்ளது. இது சீனாவின் பெரிய சமவெளிப்பகுதியாகும். இதன் பரப்பளவு  ஆகும். இதன் வடபகுதி உருசியாவில் இருந்து அமுர் ஆறும், அர்குன் ஆறும், உசூரியும் தனிமைப்படுத்துகிறது. தெற்குப் பகுதி கொரியாவின் யாலு ஆறும், டுமன் ஆறும் பிரிக்கிறது. உள் மங்கோலியா மேற்குப்பகுதியில் அமைந்துள்ளது.

மக்கள் தொகை பத்து இலட்சத்திற்கும் மேலுள்ள நகரங்கள்

இவற்றையும் காணவும் 
 நடு சீனா
 தென்சீனா
 கிழக்கு சீனா
 வடமேற்கு சீனா
 தென்கிழக்கு சீனா
 தென்மேற்கு சீனா

மேற்கோள்கள்

துணை நூல்கள் 

 Thomas R. Gottschang and Diana Lary: Swallows and Settlers - The Great Migration from North China to மஞ்சூரியா, Centre for Chinese Studies, The University of Michigan, Ann Arbor 2000. .
 Michael Meyer: In Manchuria: A Village Called Wasteland and the Transformation of Rural China, Bloomsbury Press, 2015, 
 Lenore Lamont Zissermann: Mitya's Harbin; Majesty and Menace, Book Publishers Network, 2016. .

சீனாவின் பகுதிகள்
வடகிழக்கு ஆசியா
துர்க்காபுரம்

துர்க்காபுரம் என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தெல்லிப்பழை பிரதேச செயலாளர் பிரிவில் அமைந்துள்ளது. இது காங்கேசன்துறைக்குத் தெற்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
செசுட்ரம் டைர்னம்

செசுட்ரம் டைர்னம் (தாவரவியல் பெயர்: Cestrum_diurnum, ஆங்கிலம்: day-blooming cestrum, day-blooming jessamine, day-blooming jasmine. Din ka Raja = king of the day (உருது, இந்தி)) என்பது மல்லி என அழைக்கப்பட்டாலும், தாவரவியல் அடிப்படையில் இது மல்லிகைப் பேரினத்தின் கீழ் வகைப்படுத்தப்படவில்லை. மாறாப் பசுமை இனமான இது புதர் வகையாகும். இவ்வினத்தினை விதைகள் மூலம் எளிமையாக வளர்க்க இயலும் என்பதால் அதிக அளவில் வளர்க்கப்படுகின்றன. நேராக வளரும் இதன் தண்டானது, பல கிளைகளைக் கொண்டும், அதில் இலைகள் செழுமையாக பச்சை நிறத்துடன் காணப்படுகிறது. இதன் மஞ்சரி நீளமான காம்புகளுடன் பூங்கொத்தாக இருக்கிறது. இதன் நறுமணமும் நடுத்தரமாக உள்ளது.

மேற்கோள்கள் 

பூக்கும் தாவரங்கள்
ஜான் வாலிஸ்

ஜான் வாலிஸ் (John Wallis)  என்பார் 1616 ஆம் ஆண்டு டிசம்பர் மாதம் 3 ஆம் தேதி முதல் 1703 ஆம் ஆண்டு நவம்பர்  மாதம் 8 ஆம் தேதி வரை வாழ்ந்த ஆங்கில மதகுருவும் மற்றும் கணிதவியலாளரும் ஆவார்.  இவர் நுண்கணிதத்தின் வளர்ச்சிக்கு ஓரளவு பாடுபட்டுள்ளார். 

இவர் 1643 ஆம் ஆண்டு முதல் 1689 ஆம் ஆண்டு வரை பாராளுமன்றத்திற்கும் பின்னர் அரசவைக்கும் தலைமை குறியாக்கவியலாளராக பணியாற்றினார். முடிவிலியின் கருத்தை பிரதிநிதித்துவப்படுத்த ∞ என்ற குறியீட்டை அறிமுகப்படுத்திய பெருமைக்குரியவர்.அவர் இதேபோல் எல்லையற்ற என்பதற்க்கு 1/∞ ஐப் பயன்படுத்தினார். ஜான் வாலிஸ் நியூட்டனின் சமகாலத்தவர் ஆவார். இவர் கணிதத்தின் ஆரம்பகால மறுமலர்ச்சியின் மிகச்சிறந்த அறிவுஜீவிகளில் ஒருவர் ஆவார்.

மேற்கோள்கள்

கூடுதல் ஆதாரங்கள்
 The initial text of this article was taken from the பொது உரிமைப் பரப்பு resource:
 
 
 
 
 
 Stedall, Jacqueline, 2005, "Arithmetica Infinitorum" in Ivor Grattan-Guinness, ed., Landmark Writings in Western Mathematics. Elsevier: 23–32.
 Guicciardini, Niccolò (2012) "John Wallis as editor of Newton's Mathematical Work", Notes and Records of the Royal Society of London 66(1): 3–17. Jstor link
 Stedall, Jacqueline A. (2001) "Of Our Own Nation: John Wallis's Account of Mathematical Learning in Medieval England", Historia Mathematica 28: 73.
 Wallis, J. (1691). A seventh letter, concerning the sacred Trinity occasioned by a second letter from W.J. / by John Wallis ... (Early English books online). London: Printed for Tho. Parkhurst ...

வெளி இணைப்புகள்

 The Correspondence of John Wallis  in EMLO
 
 Galileo Project page
 
 John Wallis (1685) A treatise of algebra - digital facsimile, Linda Hall Library
 
 

நுண்கணிதம்
1616 பிறப்புகள்
1703 இறப்புகள்
கணிதவியலாளர்களின் பட்டியல்கள்
மறையீட்டியல்
அன்னா அக்மடோவா இலக்கிய நினைவு அருங்காட்சியகம்

அன்னா அக்மடோவா இலக்கிய நினைவு அருங்காட்சியகம் (Anna Akhmatova Literary and Memorial Museum) என்பது உருசியாவின் சென் பீட்டர்சுபெர்கு நகரில் உள்ள ஓர் இலக்கிய அருங்காட்சியகமாகும். இது கவிஞர் அன்னா அக்மடோவா நினைவாக அர்ப்பணிக்கப்பட்டுள்ளது. 1989ஆம் ஆண்டில் அக்மடோவா பிறந்த நூற்றாண்டு அன்று திறக்கப்பட்டது.

அரண்மனை 
இந்த அருங்காட்சியகம் போண்டங்கா ஆற்றங்கரையில் உள்ள நீரூற்று இல்லத்தின் தெற்கு பிரிவில் (எண் 53) அமைந்துள்ளது. இந்த நீரூற்று இல்லம் 18ஆம் நூற்றாண்டில் உன்னதமான ஷெரெமெடேவ் குடும்பத்திற்கான அரண்மனையாகக் கட்டப்பட்டது. அதே நேரத்தில் தோட்டத்தில் தெற்கு பிரிவு 1845-இல் சேர்க்கப்பட்டது. இது ஐரோனிம் கோர்சினியால் வடிவமைக்கப்பட்டது.

1935 முதல் 1941 வரை, இது பிரபலமான அறிவியல் அருங்காட்சியகமாக இருந்தது. இது செருமானியப் படையெடுப்பைத் தொடர்ந்து உடனடியாக மூடப்பட்டது. அக்மடோவா தனது இரண்டாவது கணவர் விளாடிமிர் ஷிலேய்கோவுடன் 1918-1920-இல்  நீரூற்று இல்லத்தின் வடக்கு தோட்டப் பிரிவிலும், பின்னர் தெற்கில் நிக்கோலாய் புனினுடன் (1920 களின் நடுப்பகுதியிலிருந்து  பிப்ரவரி 1952 வரை) வசித்து வந்தார்.

இப்போது பிரதான கட்டிடத்தில் தூய பீட்டர்சுபெர்கு இசை அருங்காட்சியகமும் செயல்படுகிறது. மேலும் இதில் ஒரு பிரிவு கவிஞரின் அருங்காட்சியகத்திற்கு அர்ப்பணிக்கப்பட்டுள்ளது.

அருங்காட்சியகம் 
அக்மடோவா அருங்காட்சியகம் தசுதாயெவ்சுகி இலக்கிய மற்றும் நினைவு அருங்காட்சியகத்தின் ஒரு கிளையாக 1989-இல் திறக்கப்பட்டது. 2003ஆம் ஆண்டில், கண்காட்சி நினைவுச்சின்னமாக (அக்மடோவா மற்றும் புனினின் மீட்டமைக்கப்பட்ட அடுக்குமாடிக் குடியிருப்புகளுடன்) மற்றும் இலக்கியப் பகுதிகளாகப் பிரிக்கப்பட்டது. 2009ஆம் ஆண்டு வரை, அருங்காட்சியகத்தின் சேகரிப்பில் சுமார் 50,000 பொருட்கள் இருந்தன. இதில் அக்மடோவாவின் படைப்புகள், புகைப்படங்கள் மற்றும் அக்மடோவா மற்றும் அவரது சமகாலத்தவர்களின் கையெழுத்துப் பிரதிகள் இடம் பெற்றன.

ஜோசப் பிராட்சுகியின் அமெரிக்க அலுவலகம் 
இந்த அருங்காட்சியகத்தில் "அமெரிக்கன் காபனெட் யோசிஃபா பிராட்ஸ்கோகொ" என்ற ஒரு கண்காட்சி உள்ளது. ஜோசப் பிராட்ஸ்கி விதவையான மரியா சோசானி அருங்காட்சியகத்திற்குப் பரிசளித்த விடயங்களை அடிப்படையாகக் கொண்டது. தளபாடங்கள், நூலகம், அஞ்சல் அட்டை சேகரிப்பு போன்றவை, மாசசூசெட்ஸின் சவுத் ஹாட்லியில் உள்ள பிராட்ஸ்கின் கடைசி வீட்டிலிருந்து பெறப்பட்டது.

அக்மடோவாவின் பிற அருங்காட்சியகங்கள் 
சென் பீட்டர்சுபெர்கில், கவிஞர், கவிஞரைச் சார்ந்தவர்கள் மற்றும் அவரது காலத்திற்கு அர்ப்பணிக்கப்பட்ட அருங்காட்சியகம் உள்ளது. "அன்னா அக்மடோவா. தி சில்வர் ஏஜ்"  என்று அழைக்கப்படுகிறது. மேலும் இது அவ்டோவோ அருகே ஒரு சாதாரண அடுக்குமாடி கட்டிடத்தின் தரை தளத்தில் அமைந்துள்ளது.

சிலோபித்கா-செல்லெக்விசாக என்ற சிறிய கிராமத்தில் கமெல்னிட்ஸ்கி மாகாணத்தில் அண்ணா அக்மடோவா இலக்கிய நினைவு அருங்காட்சியகம் உள்ளது.

மேலும் காண்க
 அன்னா அக்மடோவா-வெள்ளிக் காலம்

மேற்கோள்கள்

வெளி இணைப்புகள் 
 Anna Akhmatova Museum website 
 The Anna Akhmatova Museum at The Fountain House 

மகளிர் அருங்காட்சியகங்கள்
அன்னா அக்மடோவா-வெள்ளிக் காலம்

அன்னா அக்மடோவா. வெள்ளிக் காலம் (ஆங்கிலம்: Anna Akhmatova. The Silver Age; உருசியம்: Анна Акматова. Серебряный век "Селебраяныy верек") என்பது உருசியாவின் சென் பீட்டர்சுபெர்க்கின் தென்மேற்குப் பகுதியில் உள்ள அவ்டோவோவில் உள்ள ஒரு நகராட்சி அருங்காட்சியகமாகும். இது அன்னா அக்மடோவா மற்றும் பிற முக்கிய உருசிய கவிஞர்கள் மற்றும் 20ஆம் நூற்றாண்டின் முதல் பாதியில் இலக்கிய பிரமுகர்களின் வாழ்க்கை மற்றும் பணிக்கு அர்ப்பணிக்கப்பட்டுள்ளது. இவர்கள் இலக்கியப்பணி உருசிய கலாச்சாரத்தின் வெள்ளிக் காலத்தில் தொடங்கியது. கலாச்சாரத்தின் வெள்ளி யுகத்தில் தொடங்கிய 20ஆம் நூற்றாண்டின் முதல் பாதியில் அன்னா அக்மடோவா மற்றும் பிற முக்கிய உருசிய கவிஞர்கள் மற்றும் இலக்கிய பிரமுகர்களின் வாழ்க்கை மற்றும் பணிக்கு அர்ப்பணிக்கப்பட்ட உருசிய சென் பீட்டர்சுபெர்குவின் தென்மேற்குப் பகுதியில் உள்ள அக்மடோவா உள்ள ஒரு நகராட்சி அருங்காட்சியகம் (அவ்டோவோ மெற்றோ நிலையத்திற்கு அருகில்).

இது ஒரு சாதாரண அடுக்குமாடி கட்டிடத்தின் தரை தளத்தில் அமைந்துள்ளது.

மேற்கோள்கள் 

மகளிர் அருங்காட்சியகங்கள்
வி. என். சாமி

வி. என். சாமி என்பவர் தமிழ்நாட்டைச் சேர்ந்த மூத்த பத்திரிக்கையாளராவார். மதுரை வில்லாபுரத்தைச் சேர்ந்த இவர் ஐம்பது ஆண்டுகளுக்கும் மேலாகப் பத்திரிக்கைத் துறையில் பணியாற்றி ஓய்வு பெற்றவர். இவர் 2022 ஆம் ஆண்டிற்கான தமிழக அரசின் கலைஞர் எழுதுகோல் விருதினைப் பெற்றார்.

1931 ஜூன் 9 ஆம் நாள் பிறந்த இவர் தமிழ்நாடு, சுதேசமித்திரன் உள்ளிட்ட இதழ்களில் பணியாற்றினார். இருபது ஆண்டுகளுக்கும் மேலாக தினமணியில் பணியாற்றி, தலைமைச் செய்தியாளராக ஓய்வு பெற்றார்.

எழுதிய நூல்கள்
 புகழ்பெற்ற கடற்போர்கள்
 இந்திய விடுதலைப் போரில் தமிழக மகளிர்
 விடுதலைப் போராட்டத்தில் வெளிநாட்டுப் பெண்கள்
 விடுதலைப்போரில் புரட்சிப் பெண்கள்

மேற்கோள்கள் 

வாழும் நபர்கள்
தமிழகப் பத்திரிகையாளர்கள்
சோலனலேசு

சோலனலேசு (தாவரவியல் பெயர்: Solanales) என்பது  பூக்கும் தாவரத்திலுள்ள வரிசைகளில் ஒன்றாகும். இதில் இருவித்திலைத் தாவரம் வகையின் கீழுள்ள தாரகைத் தாவரம் அடங்களியுள்ளன. முந்தைய வகைப்பாட்டியல் முறைமைகள் சில இதனை, போல்மோனியேல்சு (Polemoniales) என்ற வரிசைக்குள் வகைப்படுத்தியிருந்தன. தற்போது பன்னாட்டு அறிஞர், பூக்கும் தாவரத் தொகுதிமரபு குழும முறைமை 4 என்பதையே, முதன்மையாக ஆய்வுகளுக்குப் பயன்படுத்துகின்றனர். ஏனெனில், இது மரபியல் கோட்பாடுகள், பரிணாமவியல் கோட்பாடுகள் கொண்டு, மரபணு ஆய்வுகளினால் கட்டமைக்கப்பட்டுள்ளது. இதன் தொடக்கத்தில், இந்த வரிசை 'யூஅசுட்டிராய்டுகள் I'(APG II --> Euasterids I என்பதில் உள்ளடக்கப்பட்டிருந்தது.

மேற்கோள்கள்

வெளியிணைப்புகள் 

 
 Systema Naturae 2000 

பூக்கும் தாவர வரிசைகள்
மூன்றாம் ஷாஜகான்

மூன்றாம் ஷாஜகான் ( Shah Jahan III ) 1711-1772 ), மிர்சா முஹி-உல்-மில்லத் என்றும் அழைக்கப்படும் இவர், பதினாறாவது முகலாயப் பேரரசராக சிலகாலம் இருந்தார். ஔரங்கசீப்பின் பேரன் முகம்மது கம் பக்சியின் இளைய மகனாவார்.  தில்லியில் ஏற்பட்ட சிக்கல்களின் விளைவாக முகலாயப் பேரரசின் மராட்டியப் பகுதிகளின் ஆட்சியாளராக இருந்த இமாத்-உல்-முல்கின் உதவியுடன்1759 டிசம்பரில் மூன்றாம் ஷாஜகான் முகலாய அரியணையில் அமர்த்தப்பட்டார். நாடு கடத்தப்பட்ட முகலாய பேரரசர் இரண்டாம் ஷா ஆலமின் பெயரில் ஆட்சி செய்த முகலாயத் தலைவர்களால் ஷாஜகான் பதவி நீக்கம் செய்யப்பட்டார்.

மேற்கோள்கள் 

1711 பிறப்புகள்
இந்திய முஸ்லிம்கள்
1772 இறப்புகள்
முகலாய அரசர்கள்
இடாதுரா

இடாதுரா  (Datura) என்பது சொலனேசியா என்ற பூக்கும் தாவரக் குடும்பத்தின் 101 பேரினங்களில் ஒன்றாகும். இப்பேரினத்தினை முதலில் விவரித்தவர் கரோலஸ் லின்னேயஸ் ஆவார். இப்பேரினத்தின் இயற்கை வாழ்விடம் அமெரிக்க ஐக்கிய நாடுகளின் தென்மேற்கு, நடுப்பகுதிகள் தொடங்கி, கொலம்பியா, கரிபியன் வரை உள்ளன.

இப்பேரினத்தின் இனங்கள்  
கியூ தாவரவியல் ஆய்வகம், இப்பேரினத்தின் இனங்களாக, 14  இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

 Datura arenicola 
 Datura ceratocaula 
 Datura discolor 
 Datura ferox 
 Datura innoxia 
 Datura kymatocarpa 
 Datura lanosa 
 Datura leichhardtii 
 Datura metel 
 Datura pruinosa 
 Datura quercifolia 
 Datura reburra 
 Datura stramonium 
 Datura wrightii

மேற்கோள்கள்

வெளியிணைப்புகள் 

தாவரவியல் பெயருடையக் கட்டுரைகள்
பூக்கும் தாவரப் பேரினங்கள்
இடாதுரா பேரினம்
உருபீடியம் பெர்மாங்கனேட்டு

{{Chembox
| ImageFile= Caesiumpermanganat.png
|Section3=
|Section1=
|Section2=
| Section8={{Chembox Related
| OtherCations =இலித்தியம் பெர்மாங்கனேட்டுசோடியம் பெர்மாங்கனேட்டுபொட்டாசியம் பெர்மாங்கனேட்டுஅமோனியம் பெர்மாங்கனேட்டுசீசியம் பெர்மாங்கனேட்டு
| OtherAnions=உருபீடியம் பெர்குளோரேட்டு KCl + RbMnO4 ↓

இயற்பியல் பண்புகள்
7 °செல்சியசு வெப்பநிலையில்  உருபீபிடியம் பெர்மாங்கனேட்டு நீரில் 6.03 கி/லி  கரைதிறன் கொண்டு கரைகிறது. 19 °செல்சியசு வெப்பநிலையில் 10.6 கி/லி என்ற கரைதிறனும் ,  60 °செல்சியசு வெப்பநிலையில்  46.8 கி/லி என்ற கரைதிறனையும் இது  கொண்டுள்ளது. சீசியம் பெர்மாங்கனேட்டு, அம்மோனியம் பெர்மாங்கனேட்டு மற்றும் பொட்டாசியம் பெர்மாங்கனேட்டு போல இதன் படிக அமைப்பும் செஞ்சாய் சதுரப் படிக அமைப்பு ஆகும்.

வேதியியல் பண்புகள்
பொட்டாசியம் பெர்மாங்கனேட்டைப் போலவே, உருபீடியம் பெர்மாங்கனேட்டும்  இரண்டு-படி நிலைகளில் சிதைவடைந்து உருபீடியம்  மாங்கனேட் இடைநிலைகளை உருவாக்குகிறது. மாங்கனீசு டை ஆக்சைடு, உருபீடியம் ஆக்சைடு மற்றும் ஆக்சிசனாக உடைகிறது.  சிதைவு வெப்பநிலை 200 முதல் 300 °செல்சியசு வெப்பநிலை வரை உள்ளது. வெளியேறும் ஆக்சிசன் இத்தயாரிப்பில் 8% நிறை இழப்பை ஏற்படுத்துகிறது.

10RbMnO4 → 3Rb2MnO4 + 7MnO2 + 2Rb2O + 6O2 ↑
2Rb2MnO4 → 2MnO2 + 2Rb2O + O2 ↑
ஒட்டுமொத்த வினை:
4RbMnO4 → 4MnO2 + 2Rb2O + 3O2 ↑

பயன்கள்
தரப் பகுப்பாய்வில், பெர்குளோரேட்டு அயனிகளைக் கண்டறிய உருபீடியம் பெர்மாங்கனேட்டு  ஒரு வினையாக்கியாகப்  பயன்படுத்தப்படுகிறது. ரூபிடியம் நைட்ரேட்டு மற்றும் பொட்டாசியம் பெர்மாங்கனேட்டு ஆகியவற்றிலிருந்து ஓர் இடைநிலையாக உற்பத்தி செய்யப்படுகிறது. RbClO4·RbMnO4 கலப்பு படிகமாக இருக்கும் பெர்குளோரேட்டு அயனிகளுடன் வீழ்படிகிறது.

மேற்கோள்கள்

உருபீடியம் சேர்மங்கள்
பெர்மாங்கனேட்டுகள்
ஆங் துவா கிராமம்

ஆங் துவா கிராமம் (ஆங்கிலம்: Hang Tuah Village; மலாய்: Perkampungan Hang Tuah; சீனம்: 汉都亚村) என்பது மலேசியா, மத்திய மலாக்கா மாவட்டம், மலாக்கா மாநகருக்கு அருகில் கம்போங் டூயோங் (Kampung Duyong) அமைந்துள்ள ஒரு கிராமப் பகுதியாகும். 
 
இந்தக் கிராமம் 9 ஆகஸ்டு 2013-இல் பொதுமக்களுக்கு திறக்கப்பட்டது. இங்கு ஆங் துவா மையம், ஆங் துவா கிணறு, மலாய் பாரம்பரிய உடைகள் மற்றும் பாத்திக் ஆடை ஆபரணங்களின் காட்சியகம் போன்றவற்றைக் கொண்டுள்ளது.

பொது

10.4 எக்டேர் பரப்பளவில் பரவியுள்ள இந்தக் கிராமம்  15-ஆம் நூற்றாண்டில் சுல்தான் மன்சூர் ஷா ஆட்சியின் போது மலாக்காவில் வாழ்ந்த ஒரு போர்வீரரின் நினைவாக உருவாக்கப்பட்ட கிராமம் ஆகும். 

செஜாரா மெலாயு எனும் மலாய் இலக்கிய மரபு நூலின்படி, அவர் ஒரு சிறந்த கடல் தளபதி; ஓர் அரசதந்திரி; மற்றும் சிலாட் எனும் மலாய் தற்காப்புத் துறையின் விற்பனர் என்றும் கூறப்படுகிறது. 

ஆங் துவா மலாய் இலக்கியத்தில் மிகவும் புகழ்பெற்ற போர்வீரராக அறியப்படுகிறார். மலாக்கா புராணக் கதைகளின் படி, ஆங் துவா தம் நான்கு தோழர்களான ஆங் கஸ்தூரி, ஆங் ஜெபாட், ஆங் லெக்கிர் மற்றும் ஆங் லெக்கியூ ஆகியோருடன் மலாக்காவில் புகழ்பெற்ற தற்காப்புக் கலை ஆசிரியரிடம் சீலாட் தற்காப்புக் கலையைக் கற்றுக் கொண்டதாக அறிஅயப்படுகிறது

மேலும் காண்க
 மலாக்கா சுற்றுலா இடங்கள்
 ஆங் துவா

மேற்கோள்கள்

வெளி இணைப்புகள்

மலாக்காவின் கட்டிடங்களும் கட்டமைப்புகளும்
மலாக்காவில் உள்ள சுற்றுலா இடங்கள்
காலியம் அசிட்டேட்டு

காலியம் அசிட்டேட்டு (Gallium acetate) என்பது Ga(CH3COO)3  என்ற மூலக்கூற்று வாய்ப்பாட்டை கொண்டிருக்கும் ஒரு கனிமச் சேர்மம் ஆகும். காலியம் நேர்மின் அயனிகள் மூன்றும் அசிட்டேட்டு எதிர்மின் அயனிகள் மூன்றும் சேர்ந்து இச்சேர்மம் உருவாகிறது. காலியம் அசிட்டேட்டு சேர்மத்தில் காலியம் +3 என்ற ஆக்சிசனேற்ற நிலையில் உள்ளது. சுருக்கமாக இது GaAc என்ற வாய்பாட்டாலும் குறிக்கப்படுவது உண்டு. காலியம் நீரில் மிதமாகக் கரைகிறது. சுமார் 70 பாகை  செல்சியசு வெப்பநிலை வரை சூடாக்கப்படும் போது காலியம் ஆக்சைடாக சிதைகிறது. மற்ற அசிடேட்டு சேர்மங்களைப் போலவே, காலியம் அசிடேட்டும் அதி-தூய்மையான சேர்மங்கள், வினையூக்கிகள் மற்றும் நானோ அளவிலான பொருட்கள் தயாரிப்பதற்கான ஒரு நல்ல முன்னோடி சேர்மமாகும்.. கால்சியம் குளோரைடு மற்றும் மெக்னீசியம் குளோரைடு போன்ற குளிரூட்டும் சேர்மங்களுக்கு   மாற்றாகக் காலியம் அசிடேட்டு கருதப்படுகிறது.

தயாரிப்பு
அசிட்டிக் அமிலமும் காலியம் ஆக்சைடு அல்லது காலியம் ஐதராக்சைடும் வினைபுரிந்து நடுநிலையாக்கல் வினையின் மூலமாக காலியம் அசிட்டேட்டு உருவாகிறது. 

6CH3COOH + Ga2O3 → 2Ga(CH3COO)3 + 3H2O

3CH3COOH + Ga(OH)3 → Ga(CH3COO)3 + 3H2O

அசிட்டிக் அமிலத்தில் காலியம் சேர்த்து பல வாரங்களுக்கு மீள் கொதிப்புக்கு உட்படுத்தினாலும் காலியம் அசிடேட்டை உற்பத்தி செய்யலாம்.

பயன்கள்
மூளைக்கட்டியை படமெடுக்க காலியம் அசிட்டேட்டு பயன்படுத்தப்படுகிறது. கதிரியக்ககாலியம்-அசிட்டைலசிட்டொனேட்டு பிசு(தயோசெமிகார்பசோன்) அணைவுச் சேர்மத்தை உருவாக்கவும் இது பயன்படுத்தப்படுகிறது.

மேலும் காண்க
 காலியம்
 அசிட்டிக் அமிலம்

மேற்கோள்கள்

காலியம் சேர்மங்கள்
அசிட்டேட்டுகள்
சூர்யா கிரண் (இயக்குநர்)

சூர்யா கிரண் ( Surya Kiran, 6 செப்டம்பர் 1974 – 11 மார்ச் 2024) தெலுங்குத் திரைப்படங்களில் பணியாற்றிய ஒரு இந்திய இயக்குநரும் மற்றும் நடிகரும் ஆவார். அக்கினேனி நாகார்ஜுனா நடிப்பில் 2033இல் வெளியான சத்யம் படத்தை இயக்கி பிரபலமானவர்.  இவர் தெலுங்குத் தொலைக்காட்சி உண்மைநிலை நிகழ்ச்சியான பிக் பாஸ் தெலுங்கு 4 இல் போட்டியாளராக பங்கேற்றார். ஆனால் 7 ஆம் நாளிலேயே வெளியேற்றப்பட்டார்.

தொழில் வாழ்க்கை 
இவர் மாஸ்டர் சுரேஷ் என்ற தனது மேடைப் பெயரில் இருநூறு படங்களில் குழந்தை நட்சத்திரமாக பணியாற்றினார். வெற்றிகரமான சத்யம் (2003) மூலம் இயக்குநராக அறிமுகமானார். இது பெரும் வரவேற்ப்பைப் பெற்றது.  தொடர்ந்து பிரம்மாஸ்திரம் , ராஜுபாய் போன்ற தெலுங்கு படங்களையும் இயக்கினார்.

சொந்த வாழ்க்கை 
சூர்யா கிரண், டி. எஸ். மணி மற்றும் ராதாவுக்கு தமிழ்நாட்டின் சென்னையில் பிறந்தார். இவரது குடும்பம் கேரளாவின் திருவனந்தபுரத்தைச் சேர்ந்தது. இவரது தங்கை சுஜிதா தனுஷ் ஒரு நடிகை ஆவார். சமுத்திரம் , காசி போன்ற படங்களில் நடித்த நடிகை காவேரியை காதலித்து திருமணம் செய்து கொண்ட இவர் கருத்து வேற்பாட்டால் விவாகரத்து செய்தர். மஞ்சள் காமாலை  நோயால் பாதிக்கப்பட்டிருந்த கிரண் தனது 48வது வயதில், 2024 மார்ச் 11 அன்று சென்னையில் உள்ள ஒரு மருத்துவமனையில் இறந்தார்.

 நடிகராக

 கல்லுக்குள் ஈரம் (1980) 
 மௌன கீதங்கள் (1981) 
 கடல் மீங்கல் (1981) 
 ரங்கா (1982) 
 டார்லிங், டார்லிங், டார்லிங் (1982) 
 முந்தானை முடிச்சு (1983) 
 படிக்காதவன் (1985) 
 நீதியின் மறுபக்கம் (1985) 
 மங்கம்மா சபதம் (1985)

மேற்கோள்கள் 

தெலுங்குத் திரைப்பட நடிகர்கள்
தெலுங்குத் திரைப்பட இயக்குநர்கள்
இந்தியத் திரைப்பட இயக்குநர்கள்
2024 இறப்புகள்
1972 பிறப்புகள்
கந்தன் (இந்தித் திரைப்படம்)

கந்தன் ()1965 இல் வெளிவந்த இந்தியா இந்தி மொழி திரைப்படம் ஆகும்.‌ இத்திரைப்படத்தினை பீம்சிங் இயக்கி இருந்தார். இத்திரைப்படத்தில் சுனில் தத், நூதன், பிரான், ஓம் பிரகாஷ், லலிதா பவார், ஹெலன் (நடிகை) மற்றும் மும்தாஜ் ஆகியோர் முக்கிய வேடங்களில் நடித்திருந்தனர். என் திரைப்படத்திற்கு ரவி என்பவர் இசை அமைத்திருந்தார்.

1965 ஆம் ஆண்டில் அதிக பணம் ஈட்டி தந்த படங்கள் வரிசையில் ஏழாவது இடத்தினை இப்படம் பெற்றது தோராயமாக ரூபாய். 2,80,00,000 மற்றும் ரூபாய். 1,40,00,000‌ லாபம் ஈட்டியதாக அறியப்படுகிறது.

இத்திரைப்படம் தமிழ்த் திரைப்படமான  பாகப்பிரிவினை (திரைப்படம்) என்பதன் மறு ஆக்கமாகும்..

நடிகர்கள்
 ஓம் பிரகாஷ் ... ஜீவன்தாஸ் லால்
 லலிதா பவார் ... பகவந்தி ஜீவன்தாஸ் லால்
 மன்மோகன் கிருஷ்ணா ... சங்கர் லால்
 சுலோச்சனா சாட்டர்ஜி ... பார்வதி சங்கர் லால்
 சுனில் தத் ... கோவிந்த் சங்கர் லால்
 நுதன் ... ராதா கோவிந்த் லால்
 சுதேஷ் குமார் ... ஷியாம் சங்கர் லால்
 மும்தாஜ் ... நீலிமா ஷியாம் லால்
 பிரான்... நவரங்கி
 மோகன் சோட்டி ... மன்மௌஜி
 ஹெலன் ... ஜாதி (நடனக் கலைஞர்)
 ஜீவன்கலா ... சதி (நடனக் கலைஞர்)

விருதுகள்
 சுனில் தத் - ஃபிலிம்பேர் சிறந்த நடிகருக்கான விருது
 பிலிம்பேர் சிறந்த இசையமைப்பாளர் விருது - ரவி
 ஃபிலிம்பேர் சிறந்த பெண் பின்னணி விருது "தும்ஹி மேரி மந்திர்" - லதா மங்கேஷ்கர்
 பிலிம்பேர் சிறந்த பாடலாசிரியர் விருது "தும்ஹி மேரி மந்திர்" - ராஜேந்திர கிருஷ்ணன்

ஆதாரங்கள்

வெளிய இணைப்புகள் 
 

1965 திரைப்படங்கள்
ஏ. பீம்சிங் இயக்கிய தமிழ்த் திரைப்படங்கள்
சில்லாங் படைவீரர் குடியிருப்பு

சில்லாங் படைவீரர் குடியிருப்பு (Shillong Cantonment)  இந்திய மாநிலமான  மேகாலயாவின் கிழக்கு காசி மலை மாவட்டத்தில் உள்ள ஒரு படைவீரர் குடியிருப்பு நகரமாகும்.

மக்கள்தொகை 
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,  சில்லாங் படைவீரர் குடியிருப்பு நகரம் 12,385  என்ற மக்கள் தொகையைக் கொண்டிருந்தது.  இம்மக்கள் தொகையில் ஆண்கள் 57% ஆகவும், பெண்கள் 43% ஆகவும்  இருந்தனர்.  சில்லாங்  படைவீரர் குடியிருப்பு நகரத்தின் சராசரி கல்வியறிவு விகிதம் 74% ஆகும், இது தேசிய சராசரியான 59.5%  என்பதை விட அதிகமாக உள்ளது.  இத்தொகையில் ஆண்களின் கல்வியறிவு 78% ஆகவும், பெண்களின் கல்வியறிவு 69% ஆகவும் அப்போது இருந்தது.  இந்நகரத்தின் மக்கள் தொகையில் 12% பேர் 6 வயதிற்குட்பட்ட குழந்தைகளாவர்.

மேற்கோள்கள் 

Coordinates on Wikidata
மேகாலயா மாநிலத்திலுள்ள ஊர்களும் நகரங்களும்
அகமதாபாத் படைவீரர் குடியிருப்பு

அகமதாபாத்து படைவீரர் குடியிருப்பு (Ahmedabad Cantonment]])  இந்தியாவின் குசராத்து மாநிலத்தில் அகமதாபாத் நகரத்திற்கும் காந்திநகர் நகருக்கும் இடையில் அமைந்துள்ளது.

வரலாறு. 
1830 ஆம் ஆண்டில் சர் இயே. மால்கம் இந்த படைவீரர் குடியிருப்பு  தளத்தைத் தேர்ந்தெடுத்து 1833 ஆம் ஆண்டில்  நிறுவக் காரணமாக இருந்தார்.

மக்கள்தொகை 
2011 ஆம் ஆண்டு  மேற்கொள்ளப்பட்டஇந்தியா மக்கள் தொகை கணக்கெடுப்பின்படி,  அகமதாபாத் படைவீரர் குடியிருப்பு 14,345 என்ற மக்கள் தொகையைக் கொண்டிருந்தது. அகமதாபாத் படைவீரர் குடியிருப்பின்  சராசரி கல்வியறிவு விகிதம்<unk> 81%<unk> ஆகும்.

மேற்கோள்கள் 

இந்தியத் தரைப்படை
அகமதாபாத்
கிருத்திகா உதயநிதி

கிருத்திகா உதயநிதி (Kiruthiga Udhayanidhi), ஓர் இந்தியத் திரைப்பட இயக்குநரும், தயாரிப்பாளரும் ஆவார். இலக்கிய இதழான இன்பாக்ஸ் 1305 இன் ஆசிரியராகவும் செயல்பட்டார்.

திருமண வாழ்க்கை 
இவர் பிப்ரவரி 25, 2002-இல் உதயநிதி ஸ்டாலினை திருமணம் செய்து கொண்டார். இவர்களுக்கு இன்பநிதி என்ற மகனும் தன்மயா என்ற மகளும் உள்ளனர்.

திரைப்படங்கள்

மேற்கோள்கள் 

வாழும் நபர்கள்
தமிழ்த் திரைப்பட இயக்குநர்கள்
இந்தியப் பெண் திரைப்பட இயக்குநர்கள்
மலாக்கா சோங்கர் நடைபாதை

மலாக்கா சோங்கர் நடைபாதை (ஆங்கிலம்: Jonker Walk of Malacca; மலாய்: Persiaran Jonker Melaka; சீனம்: 马六甲鸡场街) என்பது மலேசியா, மத்திய மலாக்கா மாவட்டம், மலாக்கா மாநகரத்தில் உள்ள ஒரு பிரபலமான சுற்றுலா நடைபாதையாகும். இந்தச் சுற்றுலா வளாகம், மலாக்கா சீன நகர் பகுதியின் ஜோங்கர் தெருவில் () அமைந்துள்ளது.

இந்த நடைபாதை, 1650-ஆம் ஆண்டில் இடச்சுக்காரர்கள் கட்டிய மலாக்கா இசுடேதிசு மண்டபத்திற்கு (இடச்சு மொழி: Stadthuys) அருகே தொடங்கி மலாக்கா ஆற்றைக் கடந்து செல்கிறது.

பொது

சோங்கர் நடைபாதையின் இடது வலது பக்கங்களில் வரலாற்று கட்டிடங்கள் நிறைந்து உள்ளன. அந்த வரலாற்று கட்டிடங்கள் 17-ஆம் நூற்றாண்டைச் சேர்ந்தவை. சோங்கர் நடைபாதையின் இருபுறங்களிலும் பழங்கால பொருட்கள், ஜவுளிகள், உணவுகள், கைவினைப் பொருட்கள், நினைவுப் பொருட்கள், ஆடைஆபரணங்கள் போன்ற பொருட்களை விற்கும் பல கடைகள் உள்ளன. 

இந்தப் பகுதி ஒவ்வொரு வெள்ளி, சனி மற்றும் ஞாயிற்றுக் கிழமைகளில் மாலை 6 மணி முதல் நள்ளிரவு 12 மணி வரை இரவு சந்தையாக மாறும். அந்த நாட்களில் வாகனப் போக்குவரத்திற்கு ஜோங்கர் தெரு மூடப்படும்.

சுற்றுலா இடங்கள்

மலாக்கா சோங்கர் நடைபாதையைச் சுற்றியுள்ள தெருக்கள் மற்றும் இடங்கள்:

 பாபா நோன்யா பாரம்பரிய அருங்காட்சியகம்
 செங் கோ கலாசார அருங்காட்சியகம்
 செங் ஊன் தெங் கோயில்
 ஆங் ஜெபாட் கல்லறை
 ஆங் கஸ்தூரி கல்லறை
 கம்போங் உலு பள்ளிவாசல்
 கம்போங் கிளிங் பள்ளிவாசல்
 மலாக்கா பொய்யாதமூர்த்தி ஆலயம்
 மலாக்கா நீரிணை சீன நகை அருங்காட்சியகம்
 மலாக்கா தமிழ் மெதடிஸ்ட் தேவாலயம்

சோங்கர் நடைபாதை காட்சியகம்

மேலும் காண்க

 மலாக்கா சுற்றுலா இடங்கள்
 மலாக்கா லிட்டில் இந்தியா
 ஆங் துவா கிராமம்
 மலாக்கா அஞ்சல்தலை அருங்காட்சியகம்
 மலாக்கா விலங்கியல் பூங்கா

மேற்கோள்கள்

வெளி இணைப்புகள்

மலாக்காவின் கட்டிடங்களும் கட்டமைப்புகளும்
மலாக்காவில் உள்ள சுற்றுலா இடங்கள்
பேட்டர்சியா

பேட்டர்சியா என்பது Scrophulariaceae குடும்பத்தைச் சேர்ந்த பாசி பேரினம் ஆகும். .

தாவரவியலாளரும், 1902 ஆம் ஆண்டில் "A catalogue of the British Marine algae" என்ற புத்தகத்தின் ஆசிரியருமான எட்வர்ட் ஆர்தர் லியோனல் பேட்டர்ஸ் (1860-1907) நினைவாக இந்தப் பேரினத்துக்குப் பெயரிடப்பட்டது.

இப்பெரினத்தினுள் அடங்கும் இனங்கள் ஐரோப்பா மற்றும் வட அமெரிக்காவில் காணப்படுகின்றன.

மேற்கோள்கள்

பாசிகள்
சாகர் படைவீரர் குடியிருப்பு

சாகர் படைவீரர் குடியிருப்பு (Sagar Cantonment)  இந்திய மாநிலமான மத்தியப் பிரதேசத்தில் உள்ள சாகர் மாவட்டத்தில் உள்ளது.

மக்கள்தொகை 
2001  ஆண்டு  மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாகர் படைவீரர் குடியிருப்பு 35,872 என்ற மக்கள் தொகையைக் கொண்டிருந்தது. மக்கள் தொகையில் ஆண்கள் 52% ஆகவும், பெண்கள் 48% ஆகவும் இருந்தனர். சாகர் படைவீரர் குடியிருப்பின்  சராசரி கல்வியறிவு விகிதம் 72% ஆகும். அப்போது இது தேசிய கல்வியறிவு சராசரியான 59.5% என்பதை விட அதிகமாக  இருந்தது.  இதில் ஆண்களின் கல்வியறிவு 77% ஆகவும், பெண்களின் கல்வியறிவு 66% ஆகவும் இருந்தது. சாகர் படைவீரர் குடியிருப்பு, மக்கள் தொகையில் 15% பேர் 6 வயதிற்குட்பட்ட குழந்தைகளாவர்.

2011 ஆம் ஆண்டு மக்கள் தொகை கணக்கெடுப்பில்  இங்கு மக்கள்தொகை 40,513 ஆக இருந்தது. இம்மக்கள் தொகையில் 22,569 பேர் ஆண்களாகவும் 17,944 பேர் பெண்களாகவும் இருந்தனர். சாகர் படைவீரர் குடியிருப்பின்  சராசரி கல்வியறிவு விகிதம் 87.69% ஆகும். அப்போது இது மாநில கல்வியறிவு சராசரியான 69.32% என்பதை விட அதிகமாக  இருந்தது. இதில் ஆண்களின் கல்வியறிவு 92.54% ஆகவும், பெண்களின் கல்வியறிவு 81.44% ஆகவும் இருந்தது.

மேற்கோள்கள் 

மத்தியப் பிரதேசப் புவியியல்
சாகர் மாவட்டம்
மரியா உரோமல்

உலோவிசா மரியா லோரென்டினா உரோமெல் (Lovisa Maria Lorentina Romell) என்பவர் ஒரு சுவீடன் கண்டுபிடிப்பாளர் மற்றும் ஸ்டாக்ஹோமில் உள்ள உரோமெலின் காப்புரிமை அலுவலகத்தின் நிறுவனர் ஆவார். காப்பு உணவு கொள்கலன், தோல் பூச்சு மருந்து, தையல் பொருட்களுக்கான பயண பை மற்றும் சமையலறைக் குப்பைகளைச் சேகரிப்பதற்கான துளையிடப்பட்ட செருகல் உள்ளிட்ட பல கண்டுபிடிப்புகளை உருவாக்கியவர் ஆவார்.

வாழ்க்கையும் பணியும் 
உரோமெல் 13 சூன் 1859 அன்று ஹாங்க்வாரில் லோவிசா மரியா லோரென்டினா ஸ்டென்க்விஸ்ட் என்ற பெயரில் பிறந்தார். மேலும் கோட்லாண்ட் தீவில் விவசாயியான பெஹர் ஆகஸ்ட் பேட்டர்சன் மற்றும் மரியா மக்தலேனா வயர்லியஸ் ஆகியோரின் மகளாகவும், வாரிய பண்ணைத் தொழிலாளி மத்தியாஸ் வில்ஹெல்ம் மற்றும் ஃப்ரெட்ரிகா கரோலினா இஸ்பெர்க் ஆகியோரின் வளர்ப்பு மகளாகவும் இருந்தார். பின்னர் இவர் ஸ்டாக்ஹோமுக்கு குடிபெயர்ந்தார். இங்கு இவர் சாக்கோ அண்ட் ப்ரூன் என்ற காப்புரிமை நிறுவனத்தில் பணி புரிந்தார். அலுவலகத்தில் தான் கூடுதலாக வேலை பார்ப்பதை உணர்ந்த, உரோமெல், சொந்தத் தொழிலைத் தொடங்கி அதை உரோமலின் காப்புரிமை அலுவலகம் என்று அழைத்தார். இவர் இத்தொழிலைத் தொடங்கிய நேரத்தில் இது மிகவும் குறிப்பிடத்தக்க நிறுவனமாக இருந்தது.

உரோமெல் 1889ஆம் ஆண்டில் லார்ஸ் ரோமெல் (ஐடி1) என்பவரை மணந்தார். இதே ஆண்டில் இவர் தனது வணிக நிறுவனத்தை நிறுவினார். பாடத்திட்டம் தொடர்பான சர்ச்சையில் இவரது கணவர் தனது கற்பித்தல் வேலையை விட்டு வெளியேற வேண்டியிருந்தபோது, இவர் தனது அலுவலகத்தில் ஓர் ஊழியராகவும் காப்புரிமை வழக்கறிஞராகவும் பணியாற்றத் தொடங்கினார். இதைத் தம்பதியினர் தொடர்ந்து வளர்த்து வந்தனர். அலுவலகத்தில், இவர்கள் இளம் சிறுவர்களை உதவியாளர்களாக நியமித்தனர். பத்து மொழிகளில் 5,000 தலைப்புகளைக் கொண்ட அலுவலக நூலகத்திற்குக் கல்வி மற்றும் அணுகலை அலுவலக உரிமையாளர்கள் உறுதியளித்தனர். எழுத்தாளர் ஐவார் லோ-ஜோஹன்சன் இவர்களுக்கு உதவி வழங்குபவராக இருந்தார். இவர் தன்னுடைய புத்தகங்களில் நேரத்தைச் செலவிட்டார்.

இறுதியில், லார்ஸ் காப்புரிமை அலுவலகத்தில் பொறுப்பெடுத்துக் கொண்டார். இறுதியாக, உரோமலின் காப்புரிமை அலுவலகம் மரியா உரோமலின் பழைய முதலாளி ஜாக்கோ மற்றும் ப்ரூனுக்கு விற்கப்பட்டது.

உரோமல் சூலை 3,1949-இல் வாஸ்டெர்ஹானிங்கேயில் இறந்தார்.

மேற்கோள்கள் 

பெண் கண்டுபிடிப்பாளர்கள்
1949 இறப்புகள்
1859 பிறப்புகள்
பீனா பிள்ளை

பீனா இராமகிருஷ்ணன் பிள்ளை (Beena Pillai) ஓர் இந்திய நுண்ணுயிரியலாளர், மரபியல் நிபுணர் மற்றும் மரபியல் மற்றும் ஒருங்கிணைந்த உயிரியல் நிறுவனத்தில் அறிவியலாளர் ஆவார். சிறிய ஆர். என். ஏ. மற்றும் கிஸ்டோன் வகைகளால் பாதிக்கப்பட்ட மரபணு ஒழுங்குமுறை குறித்த தன்னுடைய ஆய்வுகளுக்காக அறியப்பட்ட இவர், அறிவியல் மற்றும் தொழில்துறை ஆராய்ச்சி குழுமத்தின் இளம் விஞ்ஞானி விருது மற்றும் இந்தியத் தேசிய அறிவியல் கழகத்தின் இளம் விஞ்ஞானி பதக்கம் பெற்றவர் ஆவார். இந்திய அரசின் உயிரி தொழில்நுட்பத் துறை இவருக்கு வாழ்க்கை மேம்பாட்டுக்கான தேசிய உயிர் அறிவியல் விருதை வழங்கியது. இது மிக உயர்ந்த இந்திய அறிவியல் விருதுகளில் ஒன்றாகும். இந்த  விருது உயிரி அறிவியலில் இவருடைய பங்களிப்புகளுக்காக, 2017-18 ஆண்டு வழங்கப்பட்டது..

வாழ்க்கை வரலாறு 

தென்னிந்திய மாநிலமான கேரளாவில் பிறந்த பிள்ளை, 1995ஆம் ஆண்டில் மும்பை பல்கலைக்கழகத்தின் இராம்நரைன் ருயா கல்லூரியில் நுண்ணுயிரியலில் இளநிலை அறிவியல் பட்டம் பெற்றார். மேலும் ஒருங்கிணைந்த முனைவர் பட்ட பாடம் பயில பெங்களூரில் உள்ள இந்திய அறிவியல் நிறுவனத்தில் சேர்ந்தார். இது 1998-இல் உயிரி அறிவியலில் எம். எஸ் மற்றும் 2002-இல் முனைவர் பட்டம் பெற்றார்.  இவர் மரபியல் மற்றும் ஒருங்கிணைந்த உயிரியல் நிறுவனத்தில் சக ஊழியராகத் தனது முனைவர் பட்ட பின் ஆய்வினை முடித்தவுடன் பணியில் சேர்ந்தார். மேலும் 2004ஆம் ஆண்டில் மரபியல் மற்றும் ஒருங்கிணைந்த உயிரியல் நிறுவனத்தில் ஆராய்ச்சியாளராகப் பணியில் சேர்ந்தார். ஒரு முதன்மை விஞ்ஞானியாக 2007 முதல் 2011 வரை பணியாற்றிய பிறகு, இவர் ஒரு மூத்த முதன்மை விஞ்ஞானியாகப் பதவியேற்றார். பீனா பிள்ளையின் ஆய்வகம் என்று பிரபலமாக அழைக்கப்படும் ஓர் ஆய்வகத்தின் தலைமை அறிவியலாளராகச் செயல்பட்டார்.  இதன் முதன்மை ஆய்வாளராக இவர் பல ஆராய்ச்சிகளை வழி நடத்துகிறார்.

பிள்ளை, நரம்பியல் செயல்பாடு மற்றும் செயலிழப்பு, கிசுடோன் மாறுபாடுகளால் மாறுதல் செய்யப்பட்ட நரம்பியல் மரபணு வெளிப்பாட்டை ஒழுங்குபடுத்துதல் மற்றும் மண்புழுவிலிருந்து நரம்பு மீளுருவாக்கம் காரணி ஆகியவற்றில் குறியீட்டு அல்லாத ஆர். என். ஏ. செயல் துறைகளில் கவனம் செலுத்தினார். இவர் பல கட்டுரைகளை வெளியிட்டுள்ளார். { அறிவியல் கட்டுரைகளின் இணையக் களஞ்சியமான ரிசர்ச்கேட் பிள்ளையின் ஆய்வுக் கட்டுரைகளில் 79-ஐ பட்டியலிட்டுள்ளது.

விருதுகளும் கௌரவங்களும் 
2008ஆம் ஆண்டில் படியெடுத்தல் பணிகளுக்காகஅறிவியல் மற்றும் தொழில்துறை ஆராய்ச்சிக் குழுவின் இளம் விஞ்ஞானி விருதைப் பெற்றார் பிள்ளை.  ஒரு வருடம் கழித்து, 2009ஆம் ஆண்டு இளம் விஞ்ஞானி பதக்கத்திற்காக இந்திய தேசிய அறிவியல் கழகம் இவரைத் தேர்ந்தெடுக்கப்பட்டார்.  அரசின் உயிரிதொழில்நுட்பத் துறை இவருக்கு வாழ்க்கை மேம்பாட்டுக்கான தேசிய உயிர் அறிவியல் விருதை வழங்கியது. இது மிக உயர்ந்த இந்திய அறிவியல் விருதுகளில் ஒன்றாகும். இது உயிரி அறிவியலில் இவருடைய பங்களிப்புகளுக்காக, 2017-18 ஆண்டில் வழங்கப்பட்டது.

மேலும் காண்க 
 * வரிக்குதிரை மீன்

மேற்கோள்கள்

வெளி இணைப்புகள் 
 
 
 

வாழும் நபர்கள்
மலையாள நபர்கள்
மலையாள அறிவியலாளர்கள்
இந்திய நுண்ணுயிரியலாளர்கள்
நதியா பர்ஃபான்

நதியா ஜரோஸ்லாவிவ்னா பர்பான் (Nadia Jaroslawiwna Parfan (பிறப்பு 6 செப்டம்பர் 1986) என்பவர் ஒரு உக்ரேனிய மானுடவியலாளர், திரைப்பட இயக்குநர் மற்றும் நிர்வாகத் தயாரிப்பாளர் ஆவார். இவர் 86 திரைப்பட விழாவின் இணை நிறுவனர் ஆவார்.  மேலும்  உக்ரேனிய திரைப்பட அகாதமியின் உறுப்பினராக உள்ளார்.

துவக்ககால வாழ்க்கையும், கல்வியும் 
செப்டம்பர் 6, 1986 அன்று உக்ரேனிய நகரமான ஐவானோ-பிராங்கிவ்ஸ்க் நகரில் பிறந்தார்.   இவர்  மத்திய ஐரோப்பிய பல்கலைக்கழகத்தில் சமூக மானுடவியலும், கீவ்வில் உள்ள தேசிய கீவ் பல்கலைக்கழகம்-மொஹைலா அகாடமி இல் கலாச்சார ஆய்வுகள் (இளங்கலை 2007 இல்; முதுகலை 2009 இல்) பட்டங்களைப் பெற்றார். இவர் பிலடெல்பியாவின் கோயில் பல்கலைக்கழகம் 2012-2013 இல் 2012-2013 இல் பிலடெல்பியாவில் விசிட்டிங் ஃபெலோவாக இருந்தார். இவர் 2015 இல் வார்சாவாவில் உள்ள ஆண்ட்ரெஜ் வாஜ்தா திரைப்பட பள்ளியில் டோக் புரோ ஆவணப்பட திரைப்பட இயக்கும் படிப்பை முடித்தார்.  கவுண்ட் பொலோனியா உதவித்தொகையைப் பெற்றார்.

பின்னர், கலாச்சார பாலங்கள் சர்வதேச மொபிலிட்டி விருதின் ஒரு பகுதியாக, நதியா நாடியா பீக்கன்ஸ்ஃபீல்டில் உள்ள தேசிய திரைப்படம் மற்றும் தொலைக்காட்சிப் பள்ளியில் (NFTS) சேர்ந்தார். மேலும்  இலண்டனில் உள்ள உள்ள நௌனஸ் தளத்தில் உள்ளகப்பயிற்சியைத் தொடங்கினார்.

தொழில் 
லாஸ் ஏஞ்சல்சில் உள்ள பவர்ஷாட் புரொடக்சன் தயாரித்த லவ் மீ ஆவணப்படத்தில் ஜொனாடன் நர்டுசியிடம் உதவி இயக்குநராக நதியா பணியாற்றினார். 2014 ஆம் ஆண்டு தொடங்கி, இவர் தனது சொந்த படங்களை உருவாக்கும் பணியில் ஈடுபட்டார். தானை எழுத்து, இயக்கப் பணிகளை மேற்கொண்டார். [நம்பமுடியாத ஆதாரம்] இவரது மாணவர் கால படமான,  ரெவ் தா ஸ்டோன் ஆன் டூர் (2016),  DocuDays UA IHRFF இல் சிறப்பு அங்கீகாரத்தைப் பெற்றது. மேலும்  வார்சா சர்வதேச திரைப்பட விழாவுக்கு அதிகாரப்பூர்வமாக தேர்வு செய்யப்பட்டது. இந்த படம் 2019 ஆம் ஆண்டில் உக்ரேனிய திரைப்பட அகாடமியின் சிறந்த ஆவணப்படத்திற்கான விருது மற்றும் உக்ரேனிய திரைப்பட விமர்சகர்கள் சங்கத்தின் சிறந்த ஆவணப்படம் என்ற அங்கீகாரம் உள்ளிட்ட பாராட்டுகளைப் பெற்றது.

2023 ஆம் ஆண்டில், நதியா தட் இஸ் மை சீ என்ற படத்தை இயக்கினார். அப்படத்தை இலியா கிளாட்ஸ்டைன் தயாரித்தார். இட்ஸ் எ டேட் என்ற பெயரில் இவர்  ஒரு குறும்படத்தை எடுத்தார். இப்படம்  2023 பெர்லினுகுத் தேர்ந்தெடுக்கபட்டது.

பிற பணிகள் 
உக்ரைனில் உள்ள ஸ்லாவுடிச்சில் 86 சர்வதேச திரைப்படம் மற்றும் நகர்ப்புற விழாவை இவர் இணைந்து நிறுவி நிர்வகிக்கிறார், இது 2014 முதல் 2019 வரை நடைபெற்றது. இவர் உக்ரேனிய படங்களுக்கான இசையத் திரையான Takflix.com, என்ற தளத்தை 2019 இல் தொடங்கினார்.  மேலும் ஆவணப்பட விநியோக நிறுவனமான 86PROKAT என்ற நிறுவனத்தையும் தொடங்கினார்.

தனிப்பட்ட வாழ்க்கை 
நாடியாவும் அவரது கணவரான இலியா கிளாட்ஷ்டீனும், அந்த நாடு படையெடுப்பிற்கு ஆளாவதற்கு முன்னர் கியேவில் வசித்து வந்தனர்.

குறிப்புகள்

மேற்கோள்கள் 

1986 பிறப்புகள்
வாழும் நபர்கள்
உக்ரைனியப் பெண் திரைப்பட இயக்குநர்கள்
ஓப்பன்கைமர் (திரைப்படம்)

ஓப்பன்கைமர் (Oppenheimer) என்பது 2023 இல் வெளிவந்த வாழ்க்கை வரலாற்று பரபரப்பூட்டும் ஆங்கிலத் திரைப்படம் ஆகும். கிறிஸ்டோபர் நோலன் திரைக்கதை எழுதி, இயக்கி, தயாரித்து வெளியிட்டிருந்தார். அமெரிக்கக் கோட்பாட்டு இயற்பியலாளரும் இரண்டாம் உலகப் போரின் போது மன்காட்டன் திட்டத்தில் முதல் அணுவாயுதங்களைத் தயாரித்ததில் பெரும் பங்காற்றி "அணுகுண்டின் தந்தை" என்ற பெருமையைப் பெற்ற ஜெ. இராபர்ட் ஓப்பன்கைமராக கில்லியன் மேர்பி நடித்திருந்தார். இத்திரைப்படம் ஓப்பன்கைமரின் வாழ்க்கையை விவரிக்கிறது, கதை முக்கியமாக அவரது படிப்பை மையமாகக் கொண்டது, இரண்டாம் உலகப் போரின் போது லாஸ் அலமோசு ஆய்வகத்தில் அவரது பணி, அமெரிக்கக் கம்யூனிஸ்டுக் கட்சியுடனான தொடர்பு, அதனைத் தொடர்ந்து 1954 இல் அவர் மீதான பாதுகாப்பு விசாரணை, பாதுகாப்பு அனுமதி நீக்கம் போன்ற நிகழ்வுகளை மையமாகக் கொண்டது. ஓப்பன்கைமரின் மனைவி கிட்டியாக எமிலி பிளண்ட், மன்காட்டன் திட்டத் தலைவராக மேட் டாமன், ஐக்கிய அமெரிக்க அணுசக்திப் பொறுப்புக் குழு உறுப்பினராக ராபர்ட் டவுனி ஜூனியர் ஆகியோரும் நடித்திருந்தனர். துணை நடிகர்களாக புளோரன்சு புயூ, ஜோஷ் ஹர்த்நேட், ராமி மலேக், கென்னத் பிரனா ஆகியோரும் நடித்தனர்.

அதன் பல விருதுகளில், ஓப்பன்ஹைமர் 2023 ஆம் ஆண்டின் முதல் பத்துத் திரைப்படங்களில் ஒன்றாக தேசிய மதிப்பாய்வு வாரியம், அமெரிக்கத் திரைப்படக் கழகம் ஆகியவற்றால் பெயரிடப்பட்டது. 81-ஆவது கோல்டன் குளோப் விருதுகளில் (சிறந்த திரைப்படம் உட்பட) ஐந்து விருதுகள், 77-ஆவது பிரித்தானிய அகாடமி திரைப்பட விருதுகள் (சிறந்த திரைப்படம் உட்பட) ஏழு விருதுகள், 30-ஆவது ஸ்க்ரீன் ஆக்டர்ஸ் கில்ட் (SAG) விருதுகளில் மூன்று விருதுகள், 96-ஆவது அகாதமி விருதுகளில் (சிறந்த திரைப்படம், சிறந்த இயக்குநர் உட்பட) ஏழு விருதுகளும் 13 பரிந்துரைகளும் பெற்றது.

மேற்கோள்கள்

2023 திரைப்படங்கள்
அமெரிக்கத் திரைப்படங்கள்
வாழ்க்கை வரலாற்றுத் திரைப்படங்கள்
பிரித்தானிய திரைப்படங்கள்
ஆங்கிலத் திரைப்படங்கள்
போர் திரைப்படங்கள்
பரபரப்பூட்டும் திரைப்படங்கள்
இரண்டாம் உலகப் போர்
சிறந்த திரைப்படத்திற்கான அகாதமி விருதை வென்ற திரைப்படங்கள்
கலிபோர்னியாவில் படமாக்கப்பட்ட திரைப்படங்கள்
ஐமேக்ஸ் திரைப்படங்கள்
யுனிவர்சல் பிக்சர்ஸ் திரைப்படங்கள்
கமலா கேசுவானி

கமலா கேசுவானி (Kamla Keswani-27 ஆகத்து 1934-9 மே 2009) ஓர் இந்திய நாட்டுப்புற மற்றும் பின்னணிப் பாடகர் ஆவார். இந்தியாவில் இவர் பிரபலமான சிந்தி மொழி பாடகர்களில் ஒருவராக இருந்தார்.

இளமை 
கமலா 1934 ஆகத்து 27 அன்று பிரித்தானிய இந்தியாவில் (இப்போது பாக்கித்தான்) சிந்துவில் உள்ள கராச்சியில் பிறந்தார். இவரது பெற்றோர் சுக்கூரைச் சேர்ந்தவர்கள். இவரது தந்தை கோவிந்த் ராம் மத்னானி ஒரு தொலைப்பேசி இயக்குநர் ஆவார். சுக்கூரில் உள்ள பள்ளியில் பயின்ற கமலாவிற்கு, இந்தியப் பிரிவினை நடந்தபோது 13 வயது மட்டுமே. மற்ற இந்து சிந்தி மக்களைப் போலவே, 1947-இல் இந்தியாவுக்குக் குடிபெயர்ந்து முதலில் ஜோத்பூரிலும், பின்பிகானேரிலும் இறுதியாக செய்ப்பூரிலும் குடியேறினார். செய்ப்பூரில் தனது கல்வியைத் தொடர்ந்த இவர், இராசத்தான் பல்கலைக்கழகத்தில் இளங்கலை பட்டம் பெற்றார். பள்ளி நாட்களிலிருந்தே இசை மற்றும் பாடுவதில் ஆர்வம் கொண்டிருந்தார்.

பாடகராக 
அனைத்திந்திய வானொலியில் தனது பாடும் வாழ்க்கையைத் தொடங்கினார். சகோரா அல்லது லடா, சூஃபி கலாம் மற்றும் நாட்டுப்புறப் பாடல்கள் என்று அழைக்கப்படும் பல திருமணப் பாடல்களைச் சிந்தி மற்றும் இராசத்தானி மொழிகளில் பாடினார். பிரபலமான சில பாடல்கள் ஹிஸ் மாஸ்டர்ஸ் வாய்ஸ் நிறுவனம் மற்றும் அனைத்திந்திய வானொலியினால் பதிவு செய்யப்பட்டன. இந்தியா மற்றும் வெளிநாடுகளில் திருமண விருந்துகள், சமூகக் கூட்டங்கள் மற்றும் இசை நிகழ்ச்சிகளிலும் இவர் பாடியுள்ளார். இவர் இந்தியத் தொலைக்காட்சி அலைவரிசைகளிலும் நிகழ்ச்சிகளை நடத்தியுள்ளார்.  இவரது பாடல்களின் பல இசைத் தொகுப்புகளும் வெளியிடப்பட்டுள்ளன.

இசைக்கலைஞர் சி. அர்ஜுன் இவரைச் சிந்தி திரைப்படப் பின்னணிப் பாடகராக அறிமுகப்படுத்தினார். பின்வரும் சிந்தி மொழி இந்தியத் திரைப்படங்களில் பின்னணிப் பாடகராக பணியாற்றியுள்ளார்.

 கோ ஜமாலோ
 சால் தியர் நா ஜமான்
 இலாட்லி

மரணம். 
கமலா கேசுவானி 9 மே 2009 அன்று இந்தியா செய்ப்பூரில் காலமானார்.

மேற்கோள்கள் 

இந்தியப் பாடகிகள்
2009 இறப்புகள்
1934 பிறப்புகள்